ประจำเดือนมาวันแรกวันที่ 20 ก.ค แต่ประจำเดือนมานิดเดียว แล้วหยุดไป 2 วัน แล้วมาอีกวันที่ 23 ก.ค ก็มานิดเดียว แบบนี้ท้องไหมค้ะ ?
สวัสดีค่ะ bb-fem,หากเลือดที่ออกมาในวันที่ 20 ก.ค. ไม่ใช่ช่วงวันเวลาที่ประจำเดือนควรจะมา เลือดดังกล่าวอาจไม่ใช่ประจำเดือน แต่เป็นอาการเลือดออกกะปริดกะปรอยที่เกิดได้จากหลายสาเหตุ เช่น ภาวะแทรกซ้อนจากการตั้งครรภ์ มีความผิดปกติต่างๆ ที่มดลูก มีการอักเสบติดเชื้อในโพรงมดลูก การใช้ยาฮอรโมนต่างๆ เป็นต้นแต่หากอยู่ในช่วงที่วันเวลาที่ประจำเดือนควรจะมา เลือดดังกล่าวก็อาจเป็นประจำเดือนได้ ซึ่งการที่มีปริมาณน้อย อาจเกิดจากการมีความเครียด ออกกำลังกายมากไป พักผ่อนน้อย อดนอน อดอาหาร มีน้ำหนักลด มีภาวะโลหิตจาง เป็นต้นดังนั้น หากไม่ใช่ช่วงวันที่ประจำเดือนควรจะมา อาจลองตรวจหาการตั้งครรภ์ดูก่อน หากตรวจไม่พบ ก็ให้สังเกตเลือดที่ออกไปก่อน หากไม่มีอาการเลือดออกกะปริดกะปรอย ไม่มีปวดท้องน้อยมาก ไม่มีตกขาวที่ผิดปกติ ก็ไม่จำเป็นต้องทำอะไรค่ะ